

VLADA REPUBLIKE HRVATSKE

Zagreb, 16. prosinca 2022.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo kulture i medija |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog za prihvaćanje pokroviteljstva Vlade Republike Hrvatske nad izložbom Nacionalnog muzeja moderne umjetnosti „Jedan svijet“ (Zadar, 22. prosinca 2022.) |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Prijedlog**

Na temelju članka 31. stavka 3. Zakona o Vladi Republike Hrvatske („Narodne novine“, br. 150/11., 119/14., 93/16., 116/18. i 80/22.) i točaka II. i III. Odluke o kriterijima i postupku za prihvaćanje pokroviteljstva Vlade Republike Hrvatske („Narodne novine“, broj 44/16.), Vlada Republike Hrvatske je na sjednici održanoj \_\_\_\_\_\_\_\_\_\_ 2022. donijela

**Z A K L J U Č A K**

1. Vlada Republike Hrvatske prihvaća pokroviteljstvo nad izložbom Nacionalnog muzeja moderne umjetnosti „Jedan svijet“, sukladno zamolbi gradonačelnika Grada Zadra.

2. Prihvaćanjem pokroviteljstva Vlada Republike Hrvatske ne preuzima nikakve financijske obveze.

KLASA:

URBROJ:

Zagreb,

PREDSJEDNIK

mr. sc. Andrej Plenković

**OBRAZLOŽENJE**

Mobilnost muzejskih zbirki tema je o kojoj se već dulje vrijeme raspravlja u kontekstu europskih kulturnih politika – ne samo o većoj mobilnosti zbirki unutar država nego i u kontekstu razmjena između europskih država. Potres, zbog kojega su brojne muzejske ustanove u središnjoj Hrvatskoj prisiljene evakuirati svoju građu, postao je tako prilika za osmišljavanje i realizaciju donedavno nezamislivog poduhvata – preseljenje velikog dijela umjetnina iz fundusa jednog muzeja u prostore druge muzejske ustanove.

Izložba „Jedan svijet“ izložba je remek djela iz postava zbirke Nacionalnog muzeja moderne umjetnosti, a za koju kustosku koncepciju potpisuje ravnatelj Branko Franceschi. Novoobnovljeni, atraktivan i višestruko nagrađivan prostor Providurove palače s više od 2000 m2 izložbenog prostora bio je poticaj za realizaciju ove jedinstvene suradnje između Nacionalnog muzeja moderne umjetnosti, Grada Zadra i Ministarstva kulture i medija Republike Hrvatske, koja je ujedno i primjer dobre prakse i prvi primjer dugoročnijeg izmještanja nacionalne građe iz matičnog prostora. Izložbom će tako grad Zadar postati centrom nacionalne moderne umjetnosti na razdoblje od dvije godine, a njome će se predstaviti cjelokupni vremenski i disciplinski raspon zbirke sa 199 ikoničkih umjetnina postavljenih po tematskim cjelinama.

Slijedom navedenog, predlažemo da Vlada Republike Hrvatske prihvati pokroviteljstvo navedene izložbe.